
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"КУЛЬТУРА ҪИНЧЕН" САККУННЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи юпа уйӑхӗн 2-мӗшӗнче
йышӑннӑ

1 статья
Чӑваш Республикин "Культура ҫинчен" 1993 ҫулхи ҫу уйӑхӗн 27-мӗшӗнчи саккунне ("Советская Чувашия" хаҫат, 1993, утӑ уйӑхӗн 3-мӗшӗ; Чӑваш Республикин Патшалӑх Канашӗн ведомоҫӗсем, 1997, 22 №; 2001, 
39 №; 2004, 61 №; 2006, 69 №; 2008, 78 №; Чӑваш Республикин Саккунӗсен пуххи, 2014, 3, 12 №-сем; 2015, 9 №; "Республика" хаҫат, 2018, ака уйӑхӗн 4-мӗшӗ; 2023, чӳк уйӑхӗн 8-мӗшӗ; 2024, юпа уйӑхӗн 16-мӗшӗ) ҫакӑн пек улшӑнусем кӗртес: 
1) 5 статьяра "(Чӑваш Республикин патшалӑх программисен ҫум программисен)" сӑмахсене кӑларса пӑрахас;
2) 17 статьян ятӗнче тата 1-мӗш пайӗнче "(Чӑваш Республикин патшалӑх программисен ҫум программисем)" сӑмахсене кӑларса пӑрахас;
3) 18 статьян 2-мӗш пайӗн вуннӑмӗш абзацӗнче "(Чӑваш Республикин патшалӑх программисен ҫум программисене)" сӑмахсене кӑларса пӑрахас;
4) 24 статьян 3-мӗш пайӗнче:
а) 1-мӗш пунктра "(Чӑваш Республикин патшалӑх программисен ҫум программисене)" сӑмахсене кӑларса пӑрахас;
ӑ) ҫакӑн пек ҫырса 42-мӗш пункт хушса хурас:
"42) шалти ӗҫсен органӗсене тата ытти интересленекен органсемпе учрежденисене вӗсене Раҫҫей Федерацийӗн саккунӗсемпе шанса панӑ обществӑри йӗркелӗхе сыхлассине тата общество хӑрушсӑрлӑхне тивӗҫтерессине пырса тивекен полномочисене пурнӑҫлаc тӗллевпе курӑмлӑ мероприятисен тематики, вӗсене ирттерекен вырӑн, кун тата вӑхӑт, унта хутшӑнма палӑртакан ҫынсен шучӗ ҫинчен, обществӑри йӗркелӗхе тата общество хӑрушсӑрлӑхне тивӗҫтерессине Раҫҫей Федерацийӗн саккунӗсемпе килӗшӳллӗн Раҫҫей Федерацийӗн Правительстви курӑмлӑ мероприятисем ирттернӗ чухне обществӑри йӗркелӗхе тата общество хӑрушсӑрлӑхне тивӗҫтерес тӗлӗшпе ҫирӗплетнӗ правилӑсемпе палӑртакан тӗслӗхсенче тата йӗркепе пурнӑҫлама палӑртакан мерӑсем ҫинчен вӗсене ирттерме палӑртнӑ кунччен вунӑ кунран кая юлмасӑр пӗлтересси, е курӑмлӑ мероприятине ирттересси, 
е унӑн тематики, вырӑнӗ, кунӗ тата вӑхӑчӗ улшӑнни, е ӑна пӑрахӑҫлани кӗске вӑхӑтра паллӑ пулса тӑнӑ чухне ҫийӗнчех пӗлтересси;";
5) VI сыпӑк ятне ҫакӑн пек ҫырса хурас:
"VI сыпӑк
КУЛЬТУРА ӖҪНЕ ЭКОНОМИКА ТӖЛӖШӖНЧЕН 
ЙӖРКЕЛЕСЕ ПЫРАССИ. КУРӐМЛӐ МЕРОПРИЯТИСЕМ 
ИРТТЕРНӖ ЧУХНЕ ОБЩЕСТВӐРИ ЙӖРКЕЛӖХЕ ТАТА 
ОБЩЕСТВО ХӐРУШСӐРЛӐХНЕ ТИВӖҪТЕРЕССИ";
6) ҫакӑн пек ҫырса 401 статья хушса хурас:
"401 статья.	Курӑмлӑ мероприятисем ирттернӗ чухне обществӑри йӗркелӗхе тата общество хӑрушсӑрлӑхне тивӗҫтересси

Курӑмлӑ мероприятисем ирттернӗ чухне обществӑри йӗркелӗхе тата общество хӑрушсӑрлӑхне Раҫҫей Федерацийӗн культура ҫинчен калакан саккунӗсен никӗсӗсен 522 тата 523 статйисен положенийӗсемпе килӗшӳллӗн тивӗҫтереҫҫӗ.";
7) 42 статьян 1-мӗш пайӗнче "(Чӑваш Республикин патшалӑх программисен ҫум программисемпе)" сӑмахсене кӑларса пӑрахас.
2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

